**KUTSESTANDARD**

**Pürotehnik, tase 5**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutse nimetus** | **Eesti kvalifikatsiooniraamistiku (EKR) tase** |
| *Pürotehnik, tase 5* | *5* |

**A-osa**

**TÖÖ KIRJELDUS**

|  |
| --- |
| **A.1. Töö kirjeldus** |
| Pürotehnikud korraldavad ilutulestiku sündmusi sise- ja välitingimustes, sh etendusi, tuleatraktsioone, tähtpäevi, tulemuusikale jne.  Ilutulestik on vaatemäng, mis põhineb ilutulestikuks mõeldud pürotehnilise toote kasutamisel tekkival valgus-, suitsu- või heliefektil. Pürotehnikutel tuleb tegutseda viisil, mis tagab inimese elu ja tervise ning keskkonna ohutuse, seejuures on vajalik kiiresti reageerida muutunud olukordades.  5.taseme pürotehnik on oma kutseala meister, kes omab pikaajalist kogemust ilutulestike korraldamisel ning on võimeline juhtima ettevõttes pürotehniliste toodete käitlemist.  5. taseme pürotehnik valmistab ette ja viib nõuetekohaselt ja ohutult läbi ilutulestikke, sealjuures võib ta kasutada F4 ja T2 kategooria pürotehnilisi tooteid.Ta oskab koostada ilutulestiku projekti.  5.taseme pürotehnik võib olla ettevõttes pürotehniliste toodete käitlemise korraldaja, kelle ülesandeks on muuhulgas juhendada pürotehniliste toodete müüjaid.  Töötada tuleb iseseisvalt või töörühma liikme või töörühma juhina. Pürotehnik suudab kiiresti reageerida muutunud olukordadele, Töötaja suudab kiiresti reageerida kriitilistes olukordades ja analüüsida võimalikke ohte ja mõjusid.  5. taseme pürotehnik vastutab ilutulestiku ohutuse eest täies ulatuses, ta võib olla ilutulestiku eest vastutav isik.  Töö eeldab koostööd sidusvaldkonna institutsioonide (Tarbijakaitse ja Tehnilise Järelevalve Amet, Päästeamet, Politsei- ja Piirivalveamet) spetsialistidega. Juhendada ja koolitada tuleb madalama taseme pürotehnikuid.  Pürotehnik töötab kõrgendatud ohuga töökeskkonnas, mida mõjutavad suured rahvahulgad, ilmastikumõjud ning füüsikalised-keemilised tegurid.  Töö toimub nii väli- kui sisetingimustes ning nõuab vaimset ja füüsilist pingutust. Vajadusel tuleb töötada öösiti, puhkepäevadel ja riigipühadel.  Peamised ohud on plahvatustest ja kemikaalidest tulenevad traumad ja tervisekahjustused, mistõttu nõutakse tööohutusnõuete täpset täitmist, pürotehniliste toodete sihtotstarbelist kasutamist ning isiklike kaitsevahendite kasutamist (kindad, kaitsekiiver, kõrvaklapid, kaitseprillid jne).  Pürotehnik on teadlik ilutulestikuefektide ja plahvatuse mõjust ümbritsevatele objektidele ja keskkonnale ja oskab sellega arvestada.  Pürotehniku töövahenditeks on süüteseade, sideseade, isikukaitsevahendid jt töö eripärast lähtuvad töövahendid.  Kutseala madalamad kutsed  Abipürotehnik, tase 3, töötab kõrgema taseme pürotehniku juhendamisel  Pürotehnik, tase 4, võib töötada iseseisvalt või töörühma liikmena |
| **A.2. Tööosad** |
| A.2.1. Ilutulestiku planeerimine ja korraldamine  A.2.2. Laskeplatsi tööd  A.2.3. Siseilutulestike läbiviimine  A.2.4. Väliilutulestike läbiviimine  A.2.5. Pürotehniliste toodete hävitamine  A.2.6. Pürotehniliste toodete käitlemise korraldamine  A.2.7. Töörühma töö korraldamine  A.2.8. Juhendamine |
| **A.3. Kutsealane ettevalmistus** |
| 5. taseme pürotehnikul on vähemalt keskharidus. Kutseoskused on omandatud erialase väljaõppe ja praktilise töö käigus, kus ta kasutab 4. taseme pürotehniku kutseoskusi. |
| **A.4. Enamlevinud ametinimetused** |
| Pürotehnik, siseilutulestiku pürotehnik, väliilutulestiku pürotehnik, lavapürotehnik, meisterpürotehnik, pürotehniliste toodete müügikorraldaja, pürotehniliste toodete käitlemise korraldaja, eriefektide tehnik, SFX tehnik jm |
| **A.5. Regulatsioonid kutsealal tegutsemiseks** |
| Pürotehnik saab lõhkematerjaliseaduse reguleeritaval tegevusalal tegutseda erialateadmistega isikuna ja pürotehniliste toodete käitlemise korraldajana juhul, kui talle on omistatud 5. taseme pürotehniku kutse. |
| **A.6. Tulevikuoskused** |
| Kasvab keemia ja füüsika ning elektroonika ja automaatika valdkonna põhiteadmiste ja oskuste tähtsus. Oluline on suunata kasutatud pakendid, materjalid, jmt ümbertöötamisele, et neist uut väärtust luua ja seeläbi jäätmeteket vähendada. Järjepidevalt tuleb olla kursis valdkonnas kehtivate õigusaktide ohutusstandardite ja -meetmetega ning kasutada uudseid digitaalsete rakendusi. |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Pürotehnik, tase 5 kutse koosneb üldoskustest, kohustuslikest ja kutset läbivatest kompetentsidest.  Kutse taotlemisel on nõutav üldoskuste (B.2), kohustuslike kompetentside (B.3.1–B.3.8) ning kutset läbivate kompetentside tõendamine. |
| **Kvalifikatsiooninõuded kutse taotlemisel, kutse taastõendamisel** |
| Nõuded kutse taotlemisel   1. Vähemalt keskharidus 2. 5. taseme kutsestandardi kompetentsidele vastava erialase teoreetilise koolituse läbimine 3. Vähemalt 5 aastane töökogemus 4. taseme pürotehnikuna, sh on tõendatud vähemalt kolme siseilutulestiku ja vähemalt kolme väliilutulestiku läbiviimine vastutava isikuna 4. Kutset ei saa taotleda isik kes on: 5. piiratud teovõimega 6. karistatud esimese astme kuriteo eest ja neid karistusandmeid ei ole karistusregistrist   kustutatud   1. karistatud riigivastase süüteo või süüteo eest, mis pandi toime lõhkematerjali   pürotehnilist toodet, laskemoona või tulirelva kasutades või mis on nimetatud süüteo  objektiks ja neid karistusandmeid ei ole karistusregistrist kustutatud   1. tagaotsitav või eelmises punktis nimetatud süüteos kahtlustatav või süüdistatav 2. Taotleja terviseseisundi vastavus on tõendatud tervisetõendiga   Nõuded kutse taastõendamisel, mille välp on 5 aastat   1. Kutse taastõendamisele eelneva viimase kahe aasta jooksul peab olema läbitud kutsestandardi kompetentsidele vastav erialane täienduskoolitus, kutse andja loeb täienduskoolituseks ka erialasel koolitusel lektorina esinemist 2. Kutse taastõendamisele eelneva viimase kahe aasta jooksul peab omama tõendatud töökogemust pürotehnikuna |
|  |

|  |
| --- |
| **B.2. Pürotehnik, tase 5 üldoskused** |
| Mõtlemisoskused   1. Omandab uusi teadmisi ja oskusi. Mõtestab ja väärtustab õpitu sisulist tähendust. 2. Käsitleb teemat või olukorda eri vaatenurkadest ja kombineerib tähelepanekuid tavapärasest erinevateks uudseteks lahendusteks. Kasutab, täiustab või sobitab olemasolevaid ja uudseid tööviise, tooteid ja teenuseid. 3. Tuvastab ja sõnastab tekkida võivad ning juba tekkinud probleemid. Hindab võimalusi lahenduse leidmiseks. 4. Tajub adekvaatselt esemete ja ruumi kolmemõõtmelisust ning nende osade vahelisi suhteid ja mõõte.   Enesejuhtimisoskused   1. Järgib tööd tehes juhiseid, valdkondlikke nõudeid, eeskirju, õigusakte, standardeid, konventsioone jmt. 2. Tuleb probleemideta toime muutuvate olukordade ja keskkonnatingimustega. 3. Teeb eesmärgi saavutamiseks kohaseid valikuid ja otsuseid. Tegutseb järjekindlalt ülesande täitmise või tegevuse lõpuleviimise nimel. 4. Järgib töötervishoiu ja ohutusnõudeid, kasutades töö tegemist soodustavaid ning enda ja teiste tervist säästvaid tööviise, asendeid, vahendeid ja võtteid. 5. Seostab oma otsuseid ja tegevust võimalike tagajärgedega ning on valmis ja võimeline tulemustest aru andma.   Lävimisoskused   1. Teeb koostööd nii ühiste eesmärkide saavutamise nimel kui ka erinevate eesmärkide korral, arvestades kõigi poolte vajaduste ja seisukohtadega. 2. Esitab avalikkusele, sihtrühmale või isikule selgelt asjakohast teavet suuliselt, kirjalikult või visuaalselt. 3. Kasutab eesti keelt tasemel B.2 vt lisa 1 „Keelte oskustasemete kirjeldused“. 4. Kasutab digitaalseid süsteeme, tööriistu ja rakendusi. |

|  |
| --- |
| **B.3. Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1. Ilutulestiku ettevalmistustööd** | **EKR tase 5** |
| Tegevusnäitajad   1. Planeerib oma ja töörühma tegevused ning ülesanded lähtuvalt töö eesmärgist. 2. Määratleb töörühma tööülesanded ja nende täitjad. 3. Kogub infot ilutulestiku asukoha kohta veebi või paikvaatluse teel. 4. Koostab tööülesandest lähtuva ilutulestiku projekti, milles määrab ohuala ja materjalide vajaduse. Viib vajadusel sisse asjakohaseid muudatusi. 5. Teeb ja korraldab vajalike töövahendite (sh isikukaitsevahendid) ja pürotehniliste toodete komplekteerimise ja toodete ettevalmistuse vastavalt projektile. 6. Valmistab tooted ette ilutulestikuks ühendades, märgistades või pakendades need kasutusjuhendist ja projektist lähtuvalt. | |
| **B.3.2. Laskeplatsi tööd** | **EKR tase 4** |
| Tegevusnäitajad   1. Märgistab laskeplatsi ohutuse tagamiseks ilutulestiku ohuala vastavalt projektile ja lähteülesandele, arvestades laskekoha eripära ja kasutatavate materjalidega omadusi. 2. Kontrollib visuaalselt laskeplatsi ettevalmistuse vastavust ohutusnõuetele. 3. Paigutab pürotehnilised tooted ja ilutulestikuvahendid laskeplatsile, arvestades laskekoha eripära ning järgides ilutulestiku projekti ja ohutusnõudeid. 4. Hindab võimalikke ohtusid inimestele ja ümbritsevatele objektidele ning sellest lähtuvalt jagab ülesanded ohuala valvuritele ning teistele asjaomastele isikutele. 5. Kontrollib visuaalselt peale ilutulestiku läbiviimist tõrgete olemasolu ning vajadusel kõrvaldab ohuolukorra, kasutades sobivaid meetmeid. 6. Koristab ja korrastab ala, arvestades tegevuskoha keskkonnanõudeid. | |
| **B.3.3. Pürotehniliste toodete hävitamine** | |
| Tegevusnäitajad   1. Korraldab hävitamise pürotehniliste toodete hävitamise dokumenteerimise. 2. Tuvastab hävitamisele kuuluvad tooted, hindab visuaalse vaatluse teel defektsust, aeguvust, vajadusel viib läbi testlaskmise.   Hävitab hävitamisele määratud pürotehnilised tooted nõuetekohaselt (ärakasutamise, põletamise, leotamise või mehaanilisel teel. | |
| **B.3.4. Siseilutulestike läbiviimine** | **EKR tase 5** |
| Tegevusnäitajad   1. Korraldab töörühma juhina siseilutulestiku planeerimist ja läbiviimist, järgides projekti ja läbiviimise kooskõlastusi ja dokumentatsiooni. 2. Hindab võimalikke ohtusid inimestele ja ümbritsevatele objektidele ning sellest lähtuvalt jagab ülesanded ohuala valvuritele ning teistele asjaomastele isikutele. 3. Korraldab siseilutulestiku, arvestades laskeplatsi ohutegurite, vaatajate, ürituse asukoha ning osalejate liikumisega. 4. Vormistab vajaliku dokumentatsiooni ning kooskõlastab selle hoone või rajatise valdaja või pädeva asutusega. 5. Teavitab siseilutulestiku ajal selle lähiümbruses olevaid isikuid võimalikest ohtudest. 6. Koordineerib ohuala valvurite ning teiste asjaomaste isikute tegevust. 7. Süütab siseilutulestiku elektriliselt või leegiga,, järgides ilutulestiku kava ja ohutusnõudeid. 8. Hindab ilutulestiku igas etapis võimalikke ohtusid ning võtab vajadusel kasutusele meetmed (nt kaitse- ja abivahendid). 9. Kontrollib ilutulestiku järel visuaalselt laskeplatsi ja selle ümbrust võimalike põlengute ja tõrkelaengute tuvastamiseks. | |
| **B.3.5. Väliilutulestiku läbiviimine ja korraldamine** | **EKR tase 5** |
| Tegevusnäitajad   1. Korraldab töörühma juhina väliilutulestiku planeerimist ja läbiviimist, järgides projekti ja läbiviimise kooskõlastusi dokumentatsiooni. 2. Planeerib väliilutulestiku, arvestades laskeplatsi asukohta, ilmastikuolude (tuule suund, kuiv ning tuleohtlik mets jne) inimeste paiknemise (pealtvaatajad, ümbruskonna elanikud) ja keskkonnamõjuga (suits, müra, avalik tee, korrusmajad jm). 3. Vormistab vajaliku dokumentatsiooni ning vajadusel kooskõlastab selle maavaldaja ja asjaomaste asutustega. 4. Korraldab väiilutulestiku ohuala piiramise vastavalt olukorrale, arvestades publiku ja kõrvaliste isikute paiknemise, valvurite paigutuse ning ilmastikuoludega. 5. Paigutab pürotehnilised tooted vastavalt projektile, arvestades laskeplatsi iseärasuste, ilutulestiku kava ja ohutusega lähtudes ilutulestikus kasutavate toodete omadustest. 6. Süütab ohutult ja inimeste vara säilitavalt pürotehnilised tooted vastavalt projektile, arvestades laskeplatsi hetkeolukorda. 7. Hindab ilutulestiku igas etapis võimalikke ohtusid ning võtab vajadusel kasutusele meetmed (nt ohuala muutmine, kaitse- ja abivahendite kasutamine). | |
| **B.3.6. Pürotehniliste toodete hävitamine** | **EKR tase 5** |
| Tegevusnäitajad   1. Korraldab hävitamise pürotehniliste toodete hävitamise dokumenteerimise. 2. Tuvastab hävitamisele kuuluvad tooted, hindab visuaalse vaatluse teel defektsust, aeguvust, vajadusel viib läbi testlaskmise. 3. Hävitab hävitamisele määratud pürotehnilised tooted nõuetekohaselt (ärakasutamise, põletamise, leotamise või mehaanilisel teel. | |
| **B.3.7. Pürotehniliste toodete käitlemise korraldamine** | **EKR tase 5** |
| Tegevusnäitajad   1. Planeerib pürotehniliste toodete käitlemise (võõrandamise, omandamise, valdamise, hoidmise, veo, kasutamise ja hävitamise), lähtudes tööülesandest, seadusandlusest ja ettevõttes kehtestatud korrast. 2. Valmistab ette ja korraldab pürotehniliste toodete sisse- ja väljaveo ning nõuetekohase hoidmise. Koostab laodokumentatsiooni ja peab laoarvestust. 3. Valmistab ette pürotehniliste toodete võõrandamise (müügi) ja hävitamise vastavalt lõhkematerjali seadusele ja vastavatele õigusaktidele. 4. Korraldab ja kontrollib laodokumentatsiooni ja -arvestust, kasutades sobivaid programme vm vahendeid. 5. Korraldab pürotehniliste toodete võõrandamisel pürotehnilise toote müüja juhendamise ulatuses, mis tagab ohutusnõuete täitmise ja tarbijale pürotehnilise toote kasutamiseks vajaliku teabe andmise. 6. Koordineerib pürotehnilist toodet käitleva ettevõtte töötajate tegevust. | |
| **B.3.8. Juhtimine** | **EKR tase 5** |
| 1. Jagab tööülesandeid ja kontrollib nende täitmist, motiveerides alluvaid. 2. Valib ja seab tööülesannetest lähtuvaid prioriteete. 3. Kontrollib töötervishoiu-, tööohutus- ja kvaliteedinõuete täitmist. | |
| **B.3.9. Juhendamine** | **EKR tase 5** |
| 1. Juhendab ja nõustab töötajaid, arvestades juhendatavate vajadusi ja võimekust. 2. Suunab juhendatavaid kvaliteeti tagavate töövõtete kasutamisele, pakub probleemidele lahendusi. 3. Jälgib juhendatavaid, sekkub kriitilistes olukordades õigeaegselt. 4. Viib läbi madalama taseme pürotehnikute teoreetilisi ja praktilisi koolitusi. | |

**KUTSET LÄBIVAD KOMPETENTSID**

|  |  |
| --- | --- |
| **B.3.9. Pürotehnik, tase 5 kutset läbivad kompetentsid** | **EKR tase 5** |
| Tegevusnäitajad   1. Kasutab oma töös pürotehnilisi tooteid sh F4 ja T2 kategooria tooteid. 2. Kasutab ressursse otstarbekalt ja efektiivselt.   3. Tuvastab ja arvestab tööst tulenevate ohuteguritega, rakendab sobivaid meetmeid riskide maandamiseks.  4. Järgib keskkonnahoiu nõudeid, kogub kokku tööprotsessis tekkinud jääkmaterjalid ja jäätmed.  5. Kasutab ilutulestiku korraldamiseks vajalikke erivahendeid (pult, alused, tööriistad), tarvikuid ja isikukaitsevahendeid (kiiver, tulekindel riietus, prillis jms).  6. Tagab pürotehniliste toodete ohutu käitlemise ja nõuetekohase käibe jälgitavuse.  7. Koordineerib ettevõtte töötajate tegevust pürotehniliste toodete käitlemisel. | |
| Teadmised   1. Pürotehnika alane terminoloogia ja mõisted 2. Pürotehniliste ainete ja toodete kasutusala ja kategoriseerimine 3. Ilutulestike ja lõhkematerjalide olemus 4. Pürotehniliste toodete käitlemisega seotud regulatsioonid | |

**C-osa**

**ÜLDTEAVE JA LISAD**

|  |  |
| --- | --- |
| **C.1. Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad | Kersti Jaani – Pyrocom OÜ  Eduard Tani – Eesti Pürotehnikute Liit  Richard Ossep – HR OÜ  Reeme Unnuk – Tarbijakaitse ja Tehnilise Järelevalve Amet  Lauri Kütt – Tarbijakaitse ja Tehnilise Järelevalve Amet |
| 1. Kutsestandardi kinnitaja | Energeetika, mäe- ja keemiatööstuse Kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni |  |
| 1. Kutsestandardi versiooni number |  |
| 1. Viide ametite klassifikaatorile (ISCO 08) | 3435 Muud kunsti- ja kultuurivaldkonna keskastme spetsialistid |
| 1. Viide Euroopa kvalifikatsiooniraamistikule (EQF) | 5 |
| **C.2. Kutse nimetus võõrkeeles** | |
| Inglise keeles *Pyrotechnician, level 5* | |
| **C.3. Lisad** | |
| Lisa 1. Keelte oskustasemete kirjeldused | |